**Dominic Toninato** (s. 9. maaliskuuta 1994 Duluth, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Winnipeg Jetsin organisaatiossa. Toninato on pelipaikaltaan keskushyökkääjä. *The Sports Forecaster* -sivuston mukaan hän on hyvärunkoinen kahden suunnan hyökkääjä, joka osaa luoda painetta vastustajan päätyyn, on käyttökelpoinen puolustuspään aloituksissa ja alivoimalla. Toninaton hyökkäyspään taidot ovat kuitenkin rajalliset, joten hän ei juuri sovellu peliä tekevään rooliin NHL-tasolla. Toninaton tulisi myös lisätä runsaasti voimaa.

Ura
---

### Seuraura

Toninato kävi high schoolin Duluth East High Schoolissa. Fargo Force varasi varasi hänet 204. pelaajana USHL:n varaustilaisuudessa 2011. Toninato pelasi kauden 2011–2012 vielä suurimmaksi osaksi Duluth Eastissa. Hän oli kauden päätteeksi ehdolla koko Minnesotan osavaltion parhaana high school -pelaajana palkittavan Mr. Hockey Awardin voittajaksi, mutta palkinto meni kuitenkin Lakeville Southin Justin Kloosille. Toninato valittiin osavaltion toiseen tähdistökentälliseen. Hän pelasi kauden aikana neljä ottelua Farco Forcen USHL-joukkueessa.

Toronto Maple Leafs varasi Toninaton viidennellä kierroksella 126. pelaajana NHL:n varaustilaisuudessa 2012. Varsinaisella USHL:n tulokaskaudellaan 2012–2013 hän jakoi Forcen sisäisen pistepörssin voiton Brendan Harmsin kanssa tehoilla 29+41=70, joilla he jakoivat koko liigan pistepörssin kahdeksannen sijan Dubuque Fighting Saintsin Peter Quennevillen kanssa. Toninato eteni Forcen kanssa aina Clark Cup -finaaleihin saakka, mutta mestaruuden vei kuitenkin Dubuque Fighting Saints otteluvoitoin 3–0. Hänet valittiin kauden päätteeksi USHL:n toiseen tähdistökentälliseen.

Vuodet 2013–2017 Toninato kävi Minnesota-Duluthin yliopistoa. *Sophomore -vuotenaan* 2014–2015 hän oli joukkueensa paras maalintekijä ja toiseksi paras pistemies Tony Cameranesin jälkeen. Toninato jakoi koko NCHC:n maalipörssin yhdeksännen sijan kolmen muun pelaajan kanssa. Hän valittiin kauden päätteeksi sarjan Honorable Mention (suom. *kunniamaininta*) -tähdistökentälliseen. *Junior -vuotenaan* 2015–2016 Toninato jakoi UMD:n sisäisen maalipörssin voiton ja NCHC:n maalipörssin kymmenennen sijan Austin Farleyn kanssa 15 osumallaan. *Senior -vuotenaan* 2016–2017 hän nousi joukkueensa kapteeniksi. Toninato oli 16 osumallaan UMD:n kolmanneksi paras maalintekijä ja hän jakoi NCHC:n maalipörssin kahdeksannen sijan neljän muun pelaajan kanssa. Toninato voitti kauden päätteeksi sarjan mestaruuden, hänet valittiin parhaaksi puolustavaksi hyökkääjäksi ja finaaleiden tähdistökentälliseen.

Toninato ei tehnyt missään vaiheessa tulokassopimusta hänet varanneen Toronto Maple Leafsin kanssa, vaan hänestä tuli varauksen umpeuduttua elokuussa 2017 vapaa agentti ja Toninato teki tämän jälkeen kaksivuotisen tulokassopimuksen Colorado Avalanchen kanssa elokuussa 2017. Seura lähetti hänet syksyn harjoitusleirin päätteeksi AHL-joukkue San Antonio Rampagen vahvuuteen. Toninato teki NHL-debyyttinsä 18. marraskuuta 2017 vieraissa Nashville Predatorsia vastaan. Hän pelasi keskushyökkääjänä Sven Andrighetton ja Nail Jakupovin ketjussa ja sai jääaikaa 10.20 minuuttia. Hän joutui kuitenkin jättämään noin puolet ensimmäisestä erästä väliin, kun Predatorsin Austin Watson taklasi Toninaton voimalla selästä laitaan ajassa 11.47. Toninato loukkasi niskaansa ja Watson sai tilanteesta 5+20-minuutin rangaistuksen ja kahden ottelun pelikiellon. Toninato palasi kuitenkin jäälle ottelun toiseen erään.

Heinäkuussa 2021 Toninato teki Winnipeg Jetsin kanssa kaksivuotisen ja yhteensä 1,5 miljoonan dollarin arvoisen jatkosopimuksen.

### Maajoukkueura

Toninato osallistui Yhdysvaltain alle 20-vuotiaiden maajoukkueen leirille elokuussa 2013.

Muuta
-----

Toninaton isä Jim on entinen Minnesota-Duluthin yliopistokiekkoilija.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Duluth East High | USHS | 25 | 4 | 7 | 11 | 6 | 3 | 3 | 2 | 5 | 0 |
| 2010–2011 | Team North | USHS | 21 | 8 | 7 | 15 | 8 | 3 | 3 | 1 | 4 | 4 |
|  | Duluth East High | USHS | 23 | 24 | 27 | 51 | 12 | 3 | 3 | 3 | 6 | 0 |
| 2011–2012 | Team North | USHS | 21 | 9 | 14 | 23 | 28 | 3 | 1 | 1 | 2 | 2 |
|  | Duluth East High | USHS | 25 | 27 | 34 | 61 | 28 | 3 | 3 | 3 | 6 | 4 | Kakkostähdistö |
|  | Fargo Force | USHL | 4 | 1 | 0 | 1 | 2 | – | – | – | – | – |
| 2012–2013 | Fargo Force | USHL | 64 | 29 | 41 | 70 | 50 | 13 | 3 | 3 | 6 | 6 | Kakkostähdistö |
| 2013–2014 | Univ. of Minnesota-Duluth | NCHC | 35 | 7 | 8 | 15 | 51 | – | – | – | – | – |
| 2014–2015 | Univ. of Minnesota-Duluth | NCHC | 34 | 16 | 10 | 26 | 58 | – | – | – | – | – |
| 2015–2016 | Univ. of Minnesota-Duluth | NCHC | 40 | 15 | 6 | 21 | 36 | – | – | – | – | – |
| 2016–2017 | Univ. of Minnesota-Duluth | NCHC | 42 | 16 | 13 | 29 | 30 | – | – | – | – | – |
| 2017–2018 | Colorado Avalanche | NHL | 37 | 0 | 2 | 2 | 12 | – | – | – | – | – |
|  | San Antonio Rampage | AHL | 31 | 7 | 5 | 12 | 24 | – | – | – | – | – |
| 2018–2019 | Colorado Eagles | AHL | 57 | 14 | 15 | 29 | 43 | 4 | 2 | 0 | 2 | 2 |
|  | Colorado Avalanche | NHL | 2 | 1 | 0 | 1 | 0 | – | – | – | – | – |
| 2019–2020 | Florida Panthers | NHL | 46 | 4 | 7 | 11 | 37 | 3 | 0 | 0 | 0 | 0 |
|  | Springfield Thunderbirds | AHL | 15 | 5 | 3 | 8 | 18 | – | – | – | – | – |
| 2020–2021 | Manitoba Moose | AHL | 3 | 3 | 0 | 3 | 2 | – | – | – | – | – |
|  | Winnipeg Jets | NHL | 2 | 1 | 0 | 1 | 0 | 3 | 1 | 0 | 1 | 2 |
| 2021–2022 | Winnipeg Jets | NHL | 77 | 7 | 7 | 14 | 22 | – | – | – | – | – |
|  | Manitoba Moose | AHL | 2 | 0 | 1 | 1 | 2 | – | – | – | – | – |
| 5 kautta | yhteensä | NHL | 164 | 12 | 17 | 29 | 71 | 6 | 1 | 0 | 1 | 2 |
| 5 kautta | yhteensä | AHL | 108 | 29 | 24 | 53 | 89 | 4 | 2 | 0 | 2 | 2 |
| 4 kautta | yhteensä | NCHC | 151 | 54 | 37 | 91 | 175 | – | – | – | – | – |

Lähteet
-------

* Dominic Toninato The Internet Hockey Databasessa (englanniksi)
* Dominic Toninato *Elite Prospects*. Everysport Media Group AB.  (englanniksi)

### Viitteet

1. ↑  Dominic Toninato (@domtoninato19) | Twitter
2. 1 2 3 4 5  Dominic Toninato *Elite Prospects*. Everysport Media Group AB.  (englanniksi)
3. ↑  Dominic Toninato Stats, Profile, Bio, Analysis and More *sportsforecaster.com*.  15.3.2017. XML Team Solutions, LLC. Viitattu 8.12.2017. (englanniksi)
4. 1 2  Dominic Toninato – UMD Athletics *umdbulldogs.com*. University of Minnesota Duluth. Viitattu 8.12.2017. (englanniksi)
5. 1 2 3  Dominic Toninato The Internet Hockey Databasessa (englanniksi)
6. ↑  Avalanche Signs Dominic Toninato  16.8.2017. Colorado Avalanche. Viitattu 8.12.2017. (englanniksi)
7. ↑  Coloradolle lohdutusta NHL:ssä – nappasi lupaavan hyökkääjän itselleen *suomikiekko.com*.  17.8.2017. Nordic Sport Media. Viitattu 8.12.2017.
8. ↑  Avalanche Reassigns Three Players  26.9.2017. Colorado Avalanche. Viitattu 8.12.2017. (englanniksi)
9. ↑  Colorado Avalanche – Nashville Predators – November 18th, 2017 *NHL.com*.  18.11.2017. National Hockey League. Viitattu 8.12.2017. (englanniksi)
10. ↑  Hurmerinta, Eero: NHL-debytanttia taklanneelle Austin Watsonille kahden ottelun pelikielto *Jatkoaika.com*.  20.11.2017. Jatkoaika r.y. Viitattu 8.12.2017.
11. ↑